Նախարարի պաշտոնակատար Մնացականյանը վերահաստատեց Հայաստանի իշխանությունների հանձնառությունը ձեռնարկելու գործնական քայլեր Կորեայի Հանրապետության հետ տարբեր բնագավառներում համագործակցության խորացման և հետագա ընդլայնման ուղղությամբ: Որպես համագործակցության հիմնական ուղղություններ զրուցակիցներն առանձնացրեցին առևտրատնտեսական, գյուղատնտեսության, զբոսաշրջության ոլորտները: Այս առնչությամբ հատուկ անդրադարձ կատարվեց Եվրասիական տնտեսական միության և Կորեայի միջև համագործակցության հաստատման ուղղությամբ իրականացվող քայլերին։